CELEX: 62008TN0177
Language: sl
Date: 2008-05-13 00:00:00
Title: Zadeva T-177/08: Tožba, vložena 13. maja 2008 – Schräder proti UUNT – Hansson (Sumost 01)

5.7.2008   
            
            
               SL
            
            
               Uradni list Evropske unije
            
            
               C 171/45
            
         Tožba, vložena 13. maja 2008 – Schräder proti UUNT – Hansson (Sumost 01)
   (Zadeva T-177/08)
   (2008/C 171/85)
   Jezik, v katerem je bila tožba vložena: nemščina
   Stranke
   
      Tožeča stranka: Ralf Schräder (Lüdinghausen, Nemčija) (zastopnika: T. Leidereiter in W.-A. Schmidt, odvetnika)
   
      Tožena stranka: Urad Skupnosti za rastlinske sorte
   
      Druga stranka pred odborom za pritožbe: Jørn Hansson (Søndersø, Danska)
   Predlogi tožeče stranke
   
               —
            
            
               Odločba odbora za pritožbe tožene stranke z dne 4. decembra 2007 (št. A 005/2007) naj se razveljavi;
            
         
               —
            
            
               Stroške postopka naj se naloži toženi stranki.
            
         Tožbeni razlogi in bistvene trditve
   
      Prijavitelj za žlahtniteljsko pravico v Skupnosti: Tožeča stranka.
   
      Zadevna žlahtniteljska pravica v Skupnosti:„Sumost 01“ (prijava žlahtniteljske pravice št. 2001/1758).
   
      Imetnik nasprotujoče žlahtniteljske pravice v Skupnosti: Jørn Hansson.
   
      Nasprotujoča žlahtniteljska pravica v Skupnosti:„Lemon Symphony“.
   
      Odločba Urada Skupnosti za rastlinske sorte, ki se je izpodbijala pred odborom za pritožbe: Zavrnitev prijave žlahtniteljske pravice v Skupnosti.
   
      Odločba odbora za pritožbe: Zavrnitev pritožbe.
   Navajani tožbeni razlogi:
   
               —
            
            
               Kršitev člena 59(2) Uredbe (ES) št. 1239/95 (1), ker tožeča stranka ni bila pravilno vabljena, da se udeleži ustne obravnave;
            
         
               —
            
            
               Kršitev člena 75 Uredbe (ES) št. 2100/94 (2), ker se je izpodbijana odločba opirala na razloge in dokaze, o katerih se tožeča stranka ni mogla izjaviti;
            
         
               —
            
            
               kršitev člena 81(2) in 48 Uredbe št. 2100/94 zaradi domnevne pristranskosti delavca tožene stranke, na katerega izjave so se upoštevale pri odločbi;
            
         
               —
            
            
               kršitev člena 60 Uredbe št. 1239/95, ker ni bila sprejeta odločba o ustnem zaslišanju delavca tožene stranke;
            
         
               —
            
            
               kršitev člena 62 Uredbe št. 2100/94 zaradi nezadostne in nepravilne vsebinske presoje razlikovalnega učinka;
            
         
               —
            
            
               kršitev člena 48 Uredbe št. 2100/94 zaradi domnevne pristranskosti enega od članov odbora za pritožbe.
            
         
      (1)  Uredba Komisije (ES) št. 1239/95 z dne 31. maja 1995 o uvedbi izvedbenih pravil za izvajanje Uredbe Sveta (ES) št. 2100/94 v zvezi s postopki, ki potekajo na Uradu Skupnosti za rastlinske sorte (UL L 121, 1.6.1995, str. 37).
   
      (2)  Uredba Sveta (ES) št. 2100/94 z dne 27. julija 1994 o žlahtniteljskih pravicah v Skupnosti (UL L 227, 1.9.1994, str. 1).